VRK-reeks: Munster trap op Lions se sterteArgieffoto (Foto: Odd Andersen/AFP Photo) Wanneer die wind erg waai en dit boonop sous, moet jy taktiese skoppers hê wat kan oorheers. Dit het die Lions Vrydagaand op ŉ yskoue Musgrave Park in Limerick, Cork, opnuut besef toe hulle met 33-3 deur Munster in die Verenigde Rugbykampioenskap uitoorlê is. Die Leeus se drie skoppers, Jordan Hendrikse (losskakel), Morne van den Berg (skrumskakel) en Quan Horn (heelagter), kon nie die ongure toestande baasraak nie. Dit is een van die groot uitdagings in die VRK-reeks – om in die middel van die Suid-Afrikaanse somer en oor die feestyd na die yskoue Ierland te reis en ŉ aansluitingsvlug in Doha te haal wat die reis tot byna 40 uur rek. ???????????????? ????????????????: ???? 33 – 3 ????#LionsPride????#MUNvsLIO | @Vodacom | #URC | #UnitedWeRise pic.twitter.com/greJT6BEP6 — Lions (@LionsRugbyCo) January 6, 2023 Die Lions het darem ŉ paar pluspunte verdien, ongeag die punteverskil van 30 punte. Hulle het hul nerwe op die sintetiese speeloppervlak afgeduik en 220 duikslae uitgevoer, maar ook met 28 daarvan misluk. Met die Ierse spelers wat slim speel deur in gate te hardloop, is dit vir moeilikheid soek. ????️ REPORT | Playing against a tough Lions side in extremely difficult conditions, Munster made it 2 wins in 6 days in front of a fantastic sell-out crowd at Musgrave Park tonight. Read all about our 5-try victory ⤵️#MUNvLIO #SUAF ???? — Munster Rugby (@Munsterrugby) January 6, 2023 Volgens die VRK-statistieke het Munster net 127 duikslae uitgevoer en met slegs tien daarvan misluk. Die Lions se nuwelingflank, Emile van Heerden (hy is die seun van die oud-Springbokflank Fritz van Heerden en word by die Sharks geleen), het ŉ allemintige 32 duikslae uitgevoer. Die Leeus se twee stutte, Asenathi Ntlabakanye en JP Smith, en die haker PJ Botha het Munster in die skrums oorheers, maar in die lynstane het die twee versoolde slotte Darrien Landsberg en Ruan Venter ŉ keer of wat kleigetrap. Agterlangs was Edwill van der Merwe weer ŉ handvol, maar beserings aan Hendrikse en Henco van Wyk het die Lions se reserwekrag nog verder uitgedun. Ongelukkig het hulle die bal te min op die voorvoet ontvang. Die Lions het met die nederlaag tot 11de op die puntelys afgeskuif (24 punte) terwyl Munster (32) tot vyfde opgeskuif het. Soos sake staan, sal drie Ierse spanne (Leinster, Ulster en Munster) en die Stormers, Bulls en Sharks saam met die beste Skotse en Walliese span (ongeag of hulle in die topagt eindig, na die uitkloprondtes deurdring. Punte: Munster: 33 (12). Drieë: Tom Buckley (2), Jack O’Donoghue, Paddy Paterson, Liam Coombes. Doelskoppe: Ben Healy (4). Lions: 3 (3). Strafdoel: Jordan Hendrikse. A moment of magic from Liam Coombes to clinch the bonus point for Munster ????????????#MUNvLIO #SUAF ????pic.twitter.com/bO933ML9bb — Munster Rugby (@Munsterrugby) January 6, 2023